Inselbergschanze

Inselbergschanze (norsk Inselbergbakken) er en hoppbakke ved Brotterode i Tyskland. Bakken ligger på nordsiden av fjellet Seimberg, fire kilometer sørvest for fjellet Großer Inselsberg, som bakken har navn etter. Den har K-punkt 105 meter og bakkestørrelse 117 meter. Den har aldri hatt verdenscuprenn, men har blitt brukt omtrent årlig i kontinentalcupen for menn siden 1995, i 2011 også i kvinnenes kontinentalcup.

Like ved Inselbergschanze ligger fire mindre hoppbakker med størrelse K38, K28, K17 og K12, kalt Seimbergschanzen, Seimbergbakkene. Skihoppanlegget som omfatter de fem hoppbakkene fikk i 2009 navnet Werner Lesser II Skisprung Arena, oppkalt etter skihopperen Werner Lesser fra Brotterode. Anlegget er eid av WSV Brotterode e.V.

Wintersportverein Brotterode ble stiftet 14. februar 1905, og samme dag hoppet to nordmenn 12-18 meter i et oppvisningsrenn i en provisorisk hoppbakke. Den første hoppbakken på stedet der dagens storbakke ligger, var en 45-metersbakke som ble bygd i perioden 1920-1924. Den fikk navnet Hagen-Schanze (Hagenbakken) etter fylkesmannen (landrat) Dr. Hagen, som donerte 20 000 mark til byggingen av bakken. Hagenbakken ble utbygd til 60-metersbakke på begynnelsen av 1930-tallet.

I 1945 ble Hagenbakken omdøpt til Aufbau-Schanze (Aufbau-bakken). Etter at bakken var blitt utvidet til 80-metersbakke i årene 1954-55, fikk den i 1956 navnet Inselbergschanze, som den fremdeles heter. Bakken ble videre utbygd til K90 i 1968-69 og K105 i 2003-04.

Bakkerekorden i Inselbergschanze er 123,5 meter, satt av Choi Yong-jik (Sør-Korea) i kontinentalcupen 12. februar 2005. Joacim Ødegård Bjøreng (Norge) hoppet like langt i kontinentalcupen 27. februar 2016, men falt.

Småbakkene har plastmatter til helårsbruk; storbakken mangler dette.

 Bakkerekorder 
 Dato Navn  Lengde 1924  Karl Huhn 45 m 1924  Rudolf Lesser 45 m 1924  Max Kröckel 45 m 1931  Knut Kobberstad 46 m 1934  Rudolf Lesser 68 m 1952  Kurt Eichhorn 72 m 1955  Horst Lesser 84 m 1955  Werner Lesser 84,5 m 1955  Harry Glaß 85 m 1957  Werner Lesser 86 m 1964  Siegbert Münch 86,5 m 1964  Alfred Lesser 86,5 m 1965  Dieter Neuendorf 87,5 m 1966  Dieter Scharf 89 m 1966  Bernd Baptistella 89 m 1967  Wolfgang Stöhr 89 m 1968  Peter Lesser 89 m 1969  Christian Kiehl 89,5 m Dato Navn Lengde 1969  Christian Kiehl 94 m 1969  Manfred Wolf 96,5 m 1969  Manfred Wolf 99 m 1969  Clemens Walter 100,5 m 1970  Jürgen Dommerich 100,5 m 1970  Heinz Wosipiwo 105,5 m 1983  Ulf Findeisen 106 m 1986  Klaus Ostwald 106 m 1986  Ulf Findeisen 107 m 1986  Silvio Bürger 107 m 1986  Ulf Findeisen 108 m 1986  Jens Weißflog 110 m 2001  Christoph Grillhösl 113 m 2004  Stephan Hocke 115 m 2005  Stefan Kaiser 118,5 m 2005  Lukáš Hlava 119 m 12. februar 2005  Choi Yong-jik 123,5 m

 Viktige renn 
 Dato Vinner  Andre Tredje Type renn 5. februar 2011  Daniela Iraschko  Coline Mattel  Lisa Demetz Kontinentalcup 6. februar 2011  Daniela Iraschko  Coline Mattel  Melanie Faißt Kontinentalcup

 Kilder 
 WSV Brotterode e.V.: Großschanze Kalkulationspunkt 105 m "Inselbergschanze"
 Skisprungschanzen-Archiv: Brotterode (Inselbergschanze)
 Brotterode am Inselsberg: Brotteröder Wintersportgeschichte
 FIS (ikke fullstendig)

 Eksterne lenker 


Kategori:Hoppbakker i Tyskland
Kategori:Byggverk i Thüringen
Kategori:Sport i Thüringen
Kategori:Sport i 1924
Kategori:Byggverk fullført i 1924
Kategori:1924 i Tyskland